**Magyar Ultiszövetség**

Budapest

Ananász u 46

1172

Nyt. szám: Eln.-1/2021. (04. 14)

**JEGYZŐKÖNYV**

a Magyar Ultiszövetség 2021. április 14.-ei elnökségi üléséről

Az elnökségi ülés helyszíne: Nyíregyháza, Váci Mihály u 41, második emelet – Primom Vállalkozásélénkítő alapítvány – tanácsterme.

Jelen vannak: az **elnökség tagjai** és a meghívott az alábbiak szerint:

|  |  |  |
| --- | --- | --- |
| Muzslai Róbert elnök | Gyöngyösi Géza főtitkár | Farkas Gyula alelnök |
| Gégény Tamás alelnök | Nagy István alelnök | Pusztai Péter alelnök |

**Meghívott:**

Száraz László Felügyelő Bizottság elnöke

Rehó Lajos Nyíregyházi Nyíri Fészek Ulti Egyesület elnöke, Fegyelmi Bizottság tagja

Tóth Bálint gazdasági ügyeket intéző

Muzslai Róbert elnök köszönti a megjelenteket és 12 óra 10 percben megnyitja az Elnökségi ülést. Megállapítja, hogy az elnökségi ülés határozatképes.

Az elnök az elnökségi ülés jegyzőkönyvének vezetésére Tóth Bálintot, a jegyzőkönyv hitelesítésére az elnök Gyöngyösi Géza főtitkárt javasolja, az elnökség mind két személyt egyhangúan elfogadja.

**1/2021. 04. 14. számú Elnökségi határozat**

*Az elnökség egyhangú szavazata alapján az elnökségi ülés jegyzőkönyvének vezetésével Tóth Bálintot, a jegyzőkönyv hitelesítésével Gyöngyösi Géza főtitkárt bízta meg.*

Az elnök jelezte, hogy a koronavírus járvány enyhülése kapcsán hozott kormányzati intézkedések lehetőséget adnak arra, hogy a Magyar Ultiszövetség a 2021. évi bajnokságait elindítsa. Az Elnökségi ülés napirendjét – a 2020. évi versenyrendszerek teljesítése, készülés a közgyűlésre, *a 2021. évi verseny naptár összeállítása napirendi pont megtárgyalását javasolta.* Jelezte, hogy a főtitkár elektronikus levélben eljuttatta a napirendi pontokat és a versenynaptárt az elnökségi tagoknak, továbbá a tagszervezetek vezetőinek. További napirendi pontként az Egyebek megtárgyalását javasolta.

Megkérdezte, hogy van-e további napirendi javaslat. Módosító vagy új napirendi javaslat nem merült fel. Az elnökség tagjai – a részükre korábban megküldött –, illetve az elnök által javasolt napirendi pontokat egyhangúan elfogadták.

***2/*2021. 04. 14. számú Elnökségi határozat**

*Az Elnökség a meghívóban szereplő napirendi pontotokat és az követően az Egyebek napirendet tárgyalja.*

Az elnök a napirendi tárgyalását megelőzően javasolta, hogy egy perces néma felállással emlékezzen meg az Elnökség Pápai László alelnökről, aki a koronavírus áldozat lett. A néma felállás után Rehó Lajos Nyíregyházi Nyíri Fészek Ulti Egyesület elnöke emlékezett meg az elhunyt alelnökről, az egyesületünk tagjáról.

1. **A 2020. évi versenyek végrehajtása.**

Az elnök tájékoztatja a résztvevőket, hogy az Elnökség által, hozott döntések, a védő eszközök biztosítása (fertőtlenítő, maszk, hőmérő) és használatának megkövetelése, a versenyrendszerek szervezésére hozott döntések hozzájárultak ahhoz, hogy a 2020. évi verseny rendszer versenyei, a döntői – a társasági ultidöntő kivételével – eredményesen megrendezésre kerültek.

A társasági ulti versenyek selejtezői és elődöntői a tervek szerint lettek megrendezve. A koronavírus második hulláma miatt elrendelt kormányzati döntések miatt a társasági ulti döntő rendezése maradt el. A döntő rendezését az Elnökség tervezi, szerepeltetni a 2021. évi versenynaptárban. A halasztott verseny megrendezése – az egyébként is feszített éves versenynaptár miatt – az egyeztetett időpontok elnökség és a tagszervezetek általi elfogadásával és támogatásával hajtható végre eredményesen.

A sűrített időpont és a nyári szabadságolásokra is tekintettel kompromisszumot kell tenni, hogy a résztvevők minél szélesebb köre tudjon részt venni a versenyeken és a tagszervezeteknek fontos helyi versenyeket se kelljen elhalasztani. A koronavírus miatt a 2021. évi versenyek később indulhatnak, ami a terv összeállításánál figyelembe lett véve.

A jelezte, hogy a közgyűlésen a szakágak felelősei számolnak be a 2020. évi munkáról. A sajnálatos haláleset és a sportultiért felelős alelnök koronavírus betegsége és azt követő újabb megbetegedése miatt a beszámolást át kell szervezni. A társasági ulti szakágról történő beszámolás a főtitkár feladata lett, akit arra kért az elnök – figyelemmel a csapatverseny felelősnek nyújtott támogatásra –, hogy a közgyűlésen számoljon be a csapatverseny rendezés eredményeiről, tapasztalatairól.

A sportulti felelős alelnök betegsége miatt írásban lemondott az alelnöki tisztségéről. A lemondó nyilatkozat csatolva a jegyzőkönyvhöz. Az alelnök lemondása miatt a 2020. évi sportulti versenyekről a beszámolást az elnök vállalta, úgy, hogy a Szövetség éves tevékenységének értékelése keretében ad számot a sportulti versenyek rendezéséről, a döntőről és a tapasztalatokról.

Az elnök jelezte, hogy a Kormányzat nyitással kapcsolatos döntéseire figyelemmel a közgyűlést az Elnökség május 9-re (vasárnapra) hívja össze, Sülysápon, ahol a megrendezés feltételei adottak. A kitűzött időpont abban az esetben módosul, ha a kormányzati döntések nem teszik lehetővé a mintegy 25 fős rendezvény zárt térben történő tartózkodását.

A koronavírus járvány korlátozások utáni korai időpontokra (május 9) tekintettel a résztvevők közül többen jelezték, hogy a részvételt a tagszervezetek akkor vállalják, ha a kormányzat már csak minimális korlátozást tart fent és lehetővé teszi az ilyen rendezvények tartását.

Az Elnökség egyetértett azzal, hogy a közgyűlési meghívóban a főtitkár jelzi, amennyiben a kormányzati döntés miatt változtatni kell az időpontot, arról soron kívül elektronikus levélben küld tájékoztatást.

***3/*2021. 04. 14. számú Elnökségi határozat**

*Az Elnökség a közgyűlést 2021. május 9. vasárnapra hirdeti meg. Amennyiben kormányzati döntés miatt az időpontot módosítani szükséges a főtitkár soron kívül tájékoztatja a tagszervezeteket és az érintetteket.*

1. **A 2021. évi versenynaptár egyeztetése**

A Főtitkár elmondta, hogy a 2021. évi versenyek versenynapjai a tagszervezetekkel egyeztetve került összeállításra. A versenynaptárt csatolni kell az elnökségi jegyzőkönyvhöz.

Hangsúlyozta, hogy a koronavírus miatt későbbi időpontban való kezdés miatt él a Szövetség azzal, hogy egyes szakági versenyek összevont verseny keretében kerülnek megrendezésre (pl. társasági ulti verseny és a csapatverseny).

Muzslai Róbert jelezte, hogy az idő tényező miatt kellett – a megküldött naptár szerint – tervezni a versenyeket, ugyanakkor felhívta az Elnökség figyelmét, ha a koronavírussal kapcsolatos korlátozások megszüntetéséről hozott Kormány döntés nem lesz kedvező, akkor halasztódnak a versenyek, amiről operatívan hozza meg a döntést az Elnökség.

Több felvetés érkezett az összevont verseny szervezéssel kapcsolatban, a csapat tagok egymás ellenei játékával összefüggésben (csapatversenyen nem játszanak egymással, míg a társasági ulti versenyen igen).

Az Elnökség elfogadta Farkas Gyula alelnök javaslatát, hogy az összevont versenyen a csapattagok az első körben játszanak egymással, ezzel minden csapat azonos pontot érhet el, és az egyéni eredményeknél, értékszámnál sem lesz torzító tényező. A versenyeken használt program támogatja a javaslatot.

Az elnökség arra kérte Farkas Gyula alelnököt, hogy a döntés szerint verseny rendezéséhez nyújtson segítséget a régiók rendezőinek.

***4/*2021. 04. 14. számú Elnökségi határozat**

*A társasági és csatverseny egyidejű rendezése esetén a csapatok játékosait az első játszmában egymás ellen kell összesorsolni.*

További felvetés volt, hogy az egyenes út elődöntő versenyen az elődöntőbe jutott versenyzők ne legyenek kizárva a társasági ulti verseny selejtezőiből, mivel nem szerezhetnek pontokat és tőlük független dolog miatt hátrább sorolódhatnak a ranglistán. A felvetésre az Elnökség egyhangúan döntött.

***5/*2021. 04. 14. számú Elnökségi határozat**

*Az egyenes út az elődöntő verseny eredménye alapján az elődöntőbe jutott (első és második helyezett) versenyző korlátozás nélkül részt vehet a társasági ulti selejtező versenyein.*

Az elnökség állásfoglalását az egyenes út az elődöntő versenyeken minden esetben el kell mondani, erre a rendezők figyelmét fel kell hívni.

Az elnök jelezte, hogy 2021-ben a Magyar Ultisok Országos Egyesületével együttműködve – az ulti játék népszerűsítése keretében – nők számára versenyek rendezésére kerül sor.

1. **Egyebek napirend**

Muzslai Róbert elnök elmondta, hogy a napirend keretében készíti elő az elnökség a május 9-ei Közgyűlést és az azt követően tartandó Tisztújító Közgyűlést, amely az éves tevékenységről történő beszámolás, továbbá a kötelező napirendekről (költségvetés teljesítése, a 2021. évi költségvetés) hozott döntések után kerül végrehajtásra.

Az Elnökség a kötelező napirendek lezárását követően lemond. A tisztújításra, a választásra elő kel készülni, úgy, hogy valamennyi funkció betöltésére és a bizottsági tagságra jelölt személyekre a javaslatokat elő kell készíteni az operativitás érdekében.

Azzal is kell segíteni a Tisztújító Közgyűlést, hogy az egyes funkcióra, a bizottságba – jelölt vagy jelölhető – személyekkel egyeztetni kell, akiknek a jelenléte szükséges. Célszerű, ha a tagszervezetek azokkal is képviseltetik magukat, akik valamely funkcióra (elnökségi, bizottsági tag) jelöltek lesznek.

A szavazásokhoz szükséges kellékek (szavazó lap) készítésére fel kell készülni, hogy a Közgyűlésen kialakuló listák mielőbb nyomtathatók legyenek és a szavazás végrehajtását – figyelemmel a szabályokra – minél hatékonyabban támogassa.

Az elnök számot adott arról, hogy a 2021. évi verseny naptár zsúfoltságára tekintettel megkeresés érkezett, a verseny rendszer egyes elemeinek átgondolására. A felvetés lényege, hogy az egyéni játékot felölelő társasági és a sportulti versenyágakba – rotáció szerint – kétévente legyen bajnokság és a kapcsolódó selejtező, továbbá a döntő. A javaslattal csökkenteni lehet a versenynapok zsúfoltságát (több idő lesz két szövetségi verseny között, amely lehetőséget ad a tagszervezetek helyi rendezvényei lebonyolítására).

A kevesebb versenyágból adódóan az adott évben magasabb díjazásra is lehetőség adódhat. Továbbá a kétévente megrendezésre kerülő versenyek felértékelhetik a sportulti szakágat, is mivel a Farkas Gyula által készített program gyorsabb információ ad versenyzők részére az adott fordulóban elért eredményéről és a pillanatnyi helyezésekről. (Versenyen az eredmény követés nehézkességét éri a legtöbb kritika.)

Az elnök és Farkas Gyula alelnök hangsúlyozta, hogy a tervezett módosítást jól át kell gondolni és a bevezetését – amennyiben a tagszervezetek is támogatják – célszerű a 2022. évi verseny rendszer indításakor bevezetni.

Kérte az elnökségi tagokat, hogy a felvetést a tagszervezetekkel, illetve azok tagjaival minél szélesebb körben egyeztessék, annak érdekében, hogy 2021. második félévében az elnökség érdemben tudja a kérdést tárgya, a döntést meghoznia.

Az elnök az Elnökségi ülést 14 óra 40 perben bezárta.

Nyíregyháza, 2021. április 14.

A jegyzőkönyvet készítette: Tóth Bálint

Muzslai Róbert elnök

A jegyzőkönyvet hitelesítette: Gyöngyösi Géza főtitkár